Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 2. melléklet a 96/2011. (X. 17.) VM rendelethez
Paragraph Index: 413

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. Az erdõnevelési tevékenységek végrehajtása során törekedni kell az intenzíven terjedõ elegyfafajok (például zöld juhar, bálványfa) teljes mértékû visszaszorítására. 6.2.2. A feketefenyõ fõfafajú erdõkben a faállományok csoportos gyérítésével, megbontásával elõ kell segíteni az õshonos, lombos fafajok térfoglalását, valamint a sziklakibúvások felszabadításával a korábbi sziklagyepek visszatelepülését. 6.2.3. A véghasználat és az erdõfelújítás végrehajtása során az erdészeti tájban õshonos fajokból álló cserjeszintet legalább olyan mértékben meg kell hagyni, hogy ismételt kialakulásának feltételei biztosítottak legyenek. 6.2.4. A fakitermelések során az erdõszegélyeket lehetõség szerint meg kell hagyni. 6.2.5. A véghasználatok végrehajtása során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.6. A fakitermelések során változatos méretû, álló és fekvõ holtfát, illetve azok kialakulásának elõsegítése céljából kitermelt faanyagot kell visszahagyni a területen. 6.2.7. Revírfoglalási, szaporodási és utódnevelési idõszakban a fokozottan védett madarak fészke körül 100 m sugarú körben erdõgazdálkodási tevékenység nem végezhetõ. 6.3. Nem védett, Natura 2000 rendeltetésû erdõk 6.3.1. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.3.2. A közösségi jelentõségû, enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) véghasználata során törekedni kell a kisterületû, mozaikos elhelyezkedésû vágásterületek kialakítására. 6.3.3. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), kék pattanóbogár (Limoniscus violaceus), havasi cincér (Rosalia alpina), skarlátbogár (Cucujus cinnabarinus), gyászcincér (Morimus funereus) –, és a közösségi jelentõségû denevérfajok állományainak megõrzése érdekében a fakitermelések végrehajtása során egyenletes eloszlásbanböhöncös,odvas faegyedeket, valamint álló és fekvõ holtfát kell visszahagyni a területen. 6.3.4. Az erdõnevelések végrehajtása során a termõhelynek nem megfelelõ, vagy az erdészeti tájban nem õshonos elegyfafajokat – különös tekintettel az intenzíven terjedõ fajokat – vissza kell szorítani. A fekete és erdei fenyves fõfafajú erdõkben a megfelelõ csoportos jellegû gyérítési módszerek alkalmazásával elõ kell segíteni az õshonos lombos fafajok elõretörését. 6.3.5. A kedvezõ természetvédelmi helyzetû, kiemelt közösségi jelentõségû erdei élõhelytípusok esetében – lejtõk és sziklatörmelékek Tilio-Acerion erdõi (9180), pannon gyertyános-tölgyesek kocsánytalan tölgy (Quercus petraea) és gyertyán (Carpinus betulus) fafajokkal (91G0), valamint pannon molyhos tölgyesek (91H0) – a véghasználat és az erdõfelújítás során a cserjeszintet legalább olyan mértékben meg kell hagyni, valamint a cserjeszint többi részének átmeneti eltávolítását olyan módon kell végrehajtani, hogy az õshonos cserjefajokból álló cserjeszint ismételt kialakulásának feltételei biztosítottak legyenek. 6.3.6. A díszes tarkalepke (Euphydryas maturna) élõhelyén biztosítani kell a folyamatos erdõszegély kialakulását és fennmaradását. 6.3.7. Az erdõgazdálkodási tevékenységek során a fokozottan védett magyar vadkörte (Pyrus magyarica) egyedeit a további életlehetõségeik biztosításával is védeni kell. 6.3.8. A nagy kiterjedésû, egykorú és kevés fafajból álló erdõk esetében az erdõgazdálkodás segítse elõ az erdõ lombkorona-, cserje- valamint lágyszárú szintjében faji, életkori, és szerkezeti változatosság növekedését. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes